冼靖峰輕軌瞓覺相全曝光 網民:睡相都咁靚仔!
2024年04月15日 19:01
東網電視
更多新聞短片
聲夢出身的冼靖峰(Archie)在《亞洲超星團》中威水勇奪季軍,成為香港代表成團LOONG 9,更被封為「妙音龍子」,可是之後分拆成Loong9-S及Loong9-V,Archie變了「孤兒仔」在香港發展,之前LOONG 9官宣集訓都冇佢份,好慘!
不過Archie日前與一班《聲夢傳奇》的學員於澳門進行拍攝工作,總算有工開,原來他們到澳門拍攝竟然是自己坐車去。因為有澳門的網民在輕軌上巧遇Archie,還拍了他在輕軌上睡着的片段。該網民在社交平台寫道:「睡相都咁靚仔!」但卻被其他網民在留言指摘,指該網民「唔係咁禮貌」。
片中可見Archie在輕軌上睡得很甜,而輕軌停下後他便醒過來,他很快就發現有人正對着他拍攝,睡眼惺忪的他便立即擺出一個尷尬而不失禮的微笑。有網民見到有人偷拍Archie的睡相後就留言:「人哋瞓緊無端端影人哋好似有啲唔係咁禮貌,佢醒咗都有啲無奈」、「就算人地好出名,都要畀啲私隱度人!」而該網民亦有反省自己拍下Archie的睡相,亦有網民留言大讚Archie「瞓都瞓得靚仔過人!」